## Stavning af navne, der ikke følger danske retstavningsregler.
Har vi en officiel politik for stavning af navne på firmaer, produkter og organisationer, hvis navne ikke følger de danske retstavningsregler?
Konkret har jeg lige nu en uenighed med en bruger over stavningen af navnet på den næstbedste svenske ishockeyliga. Jeg har skrevet nogle artikler og kategorier, der indeholder stavemåden "HockeyAllsvenskan", hvilket er den stavemåde, ligaen generelt selv anvender på sin hjemmeside og sociale medier, jf. hockeyallsvenskan.se, HockeyAllsvenskans Facebook-side, HockeyAllsvenskans Instagram-side.
En bruger har imidlertid ændret stavemåden i titlen på disse artikler og kategorier fra "HockeyAllsvenskan" til "Hockeyallsvenskan", f.eks.
Da jeg kontaktede brugeren for at finde årsagen til dette, angav vedkommende følgende begrundelse for flytningerne på : "Camelcase är inte korrekt svenska. I alla fall på Svwp brukar vi rätta Camelcase, oavsett vad en organisation själva skriver."
Jeg har ikke indgående kendskab til svensk Wikipedia, men jeg kan konstatere, at dansk Wikipedia er fuld af artikler om organisationer og firmaer, hvis navne ikke er stavet korrekt, hvilket for mig antyder, at vi har tradition for at "beholde" artiklerne med stavefejl i titlen. Et godt eksempel er IPad, som på dansk Wikipedia har beholdt sit store P, men som på svensk Wikipedia har fået ændret navn til . Andre eksempler fra dansk Wikipedia er Politiken, Idag, idrætsforeningen tst, Medaille Fodbold-Konkurrencen i 1888, KFUMs Soldatermission, KFUM.s Boldklub Odense, H.C. Ørsted Institutet, SønderjyskE Ishockey og Kjøbenhavns Boldklub, der alle indeholder stavefejl, men hvor navnene er beholdt som artikeltitler i respekt for organisationens eget valg af navn.
Kan jeg af ovenstående eksempler konkludere, at også titlerne i de danske artikler om HockeyAllsvenskan bør afspejle det navn, som organisationen selv har valgt, uanset om navnet indeholder Pascal case? Eller har vi ikke en politik på området? -- () 6. maj 2025, 08:10 (CEST)
Noget lignende har før været diskuteret et sted. Der var en, der gjorde opmærksom på, at navne på personer, firmaer, foreninger osv. staves som de selv staver dem, og at retskrivningsreglerne således ikke gælder i disse tilfælde, se §61, stk. 3 her: https://ro.dsn.dk/?type=rulesearch&side=61&paragraf=3. Hvordan Wikipedia så vælger at håndtere det, er en anden sag. Det sker dog nogle gange, at vi ændrer det jf. stk. 8. - ( • ), 6. maj 2025, 15:36 (CEST)
Jeg opfatter stk. 8 som en regel om, at titlen på artikler om virksomheder, der selv staver deres navne med udelukkende store bogstaver, kun skal have stort bogstav i første bogstav af titlen, f.eks. "Rockwool" i stedet for ROCKWOOL, som firmaet selv skriver. Derfor synes jeg ikke, at reglen giver et svar på den konkrete problemstilling vedr. HockeyAllsvenskan. Til gengæld er Retskrivningsordbogens §61 stk. 3 jo ret klar vedr. firmanavne: "Navne på personer, firmaer, foreninger mv. bør staves på samme måde som de pågældende selv skriver dem.". Retskrivningsordbogen angiver eksemplerne Politiken, Kjøbenhavns Boldklub og Fyens Stiftstidende, hvor titlerne på artiklerne her på dansk Wikipedia antyder, at vi følger denne regel. -- () 6. maj 2025, 20:05 (CEST)
Hvis det ene er et markedsføringstrick, er det andet det også. De bruger CamelCase/PascalCase for at tiltrække sig opmærksomhed i mængden, hvilket må være et markedsføringstrick. Derimod falder de eksempler, du giver, i en anden kategori, da det med al overvejende sandsynlighed var den korrekte stavemåde, da de fik deres nuværende navne. Hvis Fyens Stiftstidende stadig havde deres oprindelige navn, ville man også skulle skrive det "Kongelig Privilegerede Odense Adresse-Contoirs Efterretninger" og ikke "adressekontorsefterretninger", fordi det nu engang ville være avisens navn. - ( • ), 6. maj 2025, 20:54 (CEST)
